Алан Патрик Мълъри (, роден на 23 ноември 1941 г. в Лондон, е бивш английски футболист и треньор, играл на поста полузащитник. Член на Ордена на Британската империя и член на Английската футболна зала на славата, футболист на годината в Англия за сезон 1974/1975. След като се отказва от треньорската си дейност работи като футболен коментатор по телевизията. Известен е и като първият футболист в историята на националния отбор на Англия, изгонен в официален мач – на полуфинала на Евро 1968 срещу Югославия (0:1).